ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 మహమ్మారి నేపథ్యంలో హెల్త్ అండ్ రిస్క్ కమ్యూనికేషన్ కార్యక్రమాన్ని ప్రారంభించిన డిఎస్ టి
వైరస్ వ్యాప్తిని నిరోధించడానికిగాను ఉత్తమ, సమర్థవంతమైన విధానాల ప్రచారమనేది అత్యంత ప్రాధాన్యతగల అంశం : ప్రొఫెసర్ ఆషుతోష్ శర్మ, కార్యదర్శి, డిఎస్ టి
నేషనల్ కౌన్సిల్ ఫర్ సైన్స్ అండ్ టెక్నాలజీ కమ్యూనికేషన్ , శాస్త్ర సాంకేతిక విభాగం రెండూ కలిసి హెల్త్ అండ్ రిస్క్ కమ్యూనికేషన్ అనే అంశంపై ఒక కార్యక్రమాన్ని ప్రారంభించాయి. కోవిడ్ -19 నేపథ్యంలో ఇయర్ ఆఫ్ అవేర్ నెస్ ఆన్ సైన్స్ అండ్ హెల్త్ ) అనే పేరుతో ఈ కార్యక్రమాన్ని ప్రారంభించారు.
ఆరోగ్యానికి సంబంధించి అట్టడుగు స్థాయికి కూడా సరైన సమాచారం అందాలనే లక్ష్యంతో దీన్ని మొదలుపెట్టారు. ఆరోగ్యరంగానికి సంబంధించిన అన్ని అంశాలపై ప్రజల్లో తగిన స్పృహ కలిగించడానికి, ప్రజల ప్రాణాలను కాపాడడానికి ఈ కార్యక్రమం ఉపయోగపడుతుంది.
కోవిడ్ -19 మహమ్మారి కారణంగా ఏర్పడ్డ పరిస్థితులు దేశవ్యాప్తంగా అనేక సవాళ్లకు కారణమయ్యాయి. శాస్త్ర సాంకేతిక చైతన్యం, వైద్య ఆరోగ్య పరంగా సంసిద్ధత అనేవి ఆరోగ్యపరైమన అత్యవసర పరిస్థితులపైపోరాటానికి ఉపయోగపడతాయి.
ఈ కార్యక్రమంద్వారా శాస్త్ర పరంగా అభివృద్ధి, ఆరోగ్యం, ప్రమాదం పొంది వున్న పరిస్థితులకు సంబంధించి సాప్ట్ వేర్ తయారీ, శిక్షణ పొందిన ప్రచారకులు, ముఖ్యంగా ప్రాంతీయ భాషల్లో పలు వర్గాల ప్రజలకు సేవలందించేవారిని తయారు చేసుకోవడం జరుగుతుంది.
ఈ కార్యక్రమం కింద పలు వ్యూహాలను రూపొందించారు. విద్యారంగం, పరిశోధన, మీడియా, స్వచ్ఛంద సేవా సంస్థలకు చెందినవారిని భాగస్వాములను చేస్తారు. వీరి ద్వారా సమాజంలో తగిన చైతన్యం పెంచి సవాళ్లను ఎదుర్కొంటారు.
ప్రజలకు సరైన సమాచరం అందించడం ద్వారా ప్రజారోగ్యవ్యవస్థలో వచ్చే నష్టాలను సాధ్యమైనంతమేరకు తగ్గిస్తారు. దీనికోసం పలు కార్యక్రమాలను రూపొందించి అమలు చేస్తారు. వ్యక్తిగత పారిశుద్ధ్యం, భౌతిక దూరం, నియమ నిబంధన ప్రకారం నడుచుకోవడం ఇలా పలు విషయాలపై సమాచారాన్ని ప్రజలకు అందిస్తారు.
కోవిడ్ -19 చికిత్సకోసం ఇంకా వ్యాక్సిన్లు రాలేదు కాబట్టి చికిత్సకు సంబంధించిన ఉత్తమమైన విధానాలను ప్రజలకు తెలియజేయడం చాలా ముఖ్యమైన విషయం. ఇది సమాజంలోని అన్ని వర్గాలకు చేరాలి. దాంతో కమ్యూనికేషన్ వ్యూహాలు బహుముఖంగా కొనసాగాలి. ఆసక్తికరంగా వుండాలి. సమాచార హితంగా వుండి వేగంగా ప్రజలకు చేరాలని డిఎస్ టి కార్యదర్శి ప్రొఫెసర్ ఆషుతోష్ శర్మ అంటున్నారు.
శాస్త్రీయమైన, సరైన సమాచారాన్ని ప్రజలకు తెలియజేస్తూనే ప్రజల్లో వున్న దురభిప్రాయాలను తొలగించాల్సి వుంటుంది. సమాజంలోని అన్ని వర్గాల నేతల సాయం తీసుకోవాల్సి వుంటుంది. మత సంస్థల సాయం కూడా అవసరం. ఇలా అనేక విధాలుగా ప్రజలను చేరుకొని అనుకున్న లక్ష్యాలను సాధించడానికి వైఏఎస్ హెచ్ ను రూపొందించారు. మరిన్ని వివరాలకు : డాక్టర్ మనోజ్ కుమార్ పతాయిరియా, అడ్వయిజర్ అండ్ హెడ్ , ఎన్ సి ఎస్ టి సి, mkp[at]nic[dot]in, మొబైల్ నెంబర్: 9868114548
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.28 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.43 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,28,90,965
|
|
అందుబాటులోని నిల్వలు
|
|
19,43,60,715
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.28 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 19.43 కోట్లకుపైగా  నిల్వలు అందుబాటులో ఉన్నాయి.
రక్షణ మంత్రిత్వ శాఖ
వియత్నాంలో చీఫ్ ఆఫ్ నేవల్ స్టాఫ్ అడ్మిరల్ ఆర్ హరికుమార్ పర్యటన
వియత్నాంలో అధికార పర్యటనలో ఉన్న నావికదళాధిపతి అడ్మిరల్ ఆర్ హరికుమార్, భారతీయ నావికాదళ ఓడ కిర్పాణ్ను డీకమిషనింగ్ చేసి, తదనంతరం వియత్నాం పీపుల్స్ నేవీ కు అప్పగించే కార్యక్రమానికి అధ్యక్షత వహించనున్నారు. ఈ కార్యక్రమం వియత్నాంలో 22జులై 2023న కామ్ రాన్లో నిర్వహిస్తున్నారు.
దేశీయంగా నిర్మించిన అంతర్గత క్షిపణులు కలిగిన యుద్ధ నౌక ఐఎన్ఎస్ కిర్పాణ్ను భారతీయ నావికాదళం నుంచి వియత్నాం పీపుల్స్ నేవీకి బదిలీ చేయడం అన్నది భావసారూప్యత కలిగిన భాగస్వాములు తమ శక్తి సామర్ధ్యాలను పెంచుకోవడంలో తోడ్పడాలన్న భారత్ నిబద్ధతను ప్రతిఫలిస్తుంది. అంతేకాకుండా, భారత ప్రభుత్వ యాక్ట్ ఈస్ట్ విధానానికి, సెక్యూరిటీ అండ్ గ్రోత్ ఫర్ ఆల్ ఇన్ ది రీజియన్  అన్న విధానాలకు అనుగుణంగా ఉంది. పూర్తిస్థాయిలో పని చేస్తున్న యుద్ధ నౌకను స్నేహపూర్వకంగా ఉన్న విదేశానికి భారత్ కానుకగా ఇవ్వడం ఇది తొలిసారి.
దేశీయంగా నిర్మించిన ఖుక్రీ వర్గపు క్షిపణి యుద్ధ నౌక ఐఎన్ఎస్ కిర్పాణ్ను రక్షణ మంత్రి 19 జూన్ 2023న వియత్నాంకు క్షిపణులతో కూడిన యుద్ధ నౌకను కానుకగా ఇస్తామంటూ చేసిన ప్రకటనకు అనుగుణంగా విపిఎన్కు అందచేస్తున్నారు. దీనిని అమలు చేసేందుకు, ఐఎన్ఎస్ కిర్పాణ్ తన అంతిమ ప్రయాణాన్ని భారత్ నుంచి 28 జూన్ 2023న త్రివర్ణపతాకం కింద బయలుదేరి 08 జులై 2023న వియత్నాంలోని కామ్ రాన్ను చేరుకుంది.
అడ్మిరల్ ఆర్. హరికుమార్ హాయ్ ఫోంగ్లోని వియత్నాం పీపుల్స్ నేవీ కేంద్ర కార్యాలయాన్ని సందర్శించి, వైస్ అడ్మిరల్ ట్రాన్ థాన్ ఘీం, సిఐఎన్సి, వియత్నాం పీపుల్స్ నేవీని కలుసుకుని ద్వైపాక్షిక సంభాషణలను నిర్వహిస్తారు. దానితో పాటుగా వియత్నాం దేశ రక్షణ మంత్రిని కూడా మర్యాదపూర్వకంగా కలువనున్నారు.
భారతీయ నావికాదళం, వియత్నాం పీపుల్స్ నేవీ మధ్య ఉన్నత స్థాయి ద్వైపాక్షిక రక్షణ కార్యకలాపాలను, ఈ ప్రాంతంలో ఎసిఇఎఎన్  కేంద్రీకరణను భారత్ గుర్తిస్తున్న విషయానికి సిఎన్ఎస్ పర్యటన సంకేతాలనిస్తోంది.
రైల్వే మంత్రిత్వ శాఖ
ఈ రోజు, ఢిల్లీకి, చేరనున్న మరో 244 టన్నుల - ఆక్సిజన్; ఈ రోజు తెల్లవారుజామున బట్వాడా చేసిన వీటితో కలిసి, గత 24 గంటల్లోనే, ఢిల్లీకి దాదాపు 450 మెట్రిక్ టన్నుల ఎల్.ఎం.ఓ. ను రవాణా చేసిన - ఆక్సిజన్ ఎక్స్ప్రెస్లు
103 ట్యాంకర్ల లో 1,585 మెట్రిక్ టన్నుల కంటే ఎక్కువ ఎల్.ఎం.ఓ. పంపిణీ చేస్తూ తమ ప్రయాణాన్ని పూర్తి చేసుకున్న - 27 ఆక్సిజన్ ఎక్స్ప్రెస్లు
తెలంగాణకు - మరో 60 మెట్రిక్ టన్నులు
హర్యానా, మధ్యప్రదేశ్, ఉత్తర ప్రదేశ్, ఢిల్లీ రాష్ట్రాలకు, 33 ట్యాంకర్ల లో, 463 మెట్రిక్ టన్నుల ఎల్.ఎం.ఓ. ను తీసుకువెళ్తూ దారిలో ఉన్న - 6 ఆక్సిజన్ ఎక్స్ప్రెస్లు రైళ్ళు
లక్నోకు సుమారు 117 టన్నులతో; ఫరీదాబాద్ కు 79 టన్నులతో; జబల్పూర్ కు 23 టన్నులతో బయలుదేరి మార్గ మధ్యలో ఉన్న - ఆక్సిజన్ ఎక్స్ప్రెస్ రైళ్ళు
శతాబ్దానికి ఒకసారి వచ్చే సవాలుతో దేశం పోరాటం చేస్తున్న నేపథ్యంలో, ఆక్సిజన్ ఎక్స్ప్రెస్ అవసరాలను తీర్చడంలో నిమగ్నమైన - రైల్వే శాఖ
అన్ని అడ్డంకులను అధిగమించి, నూతన పరిష్కారాలను అన్వేషిస్తూ, భారతీయ రైల్వే దేశవ్యాప్తంగా వివిధ రాష్ట్రాలకు లిక్విడ్ మెడికల్ ఆక్సిజన్  ను పంపిణీ చేయడం ద్వారా ఉపశమనం కలిగించే ప్రయాణాన్ని కొనసాగిస్తోంది. ఇప్పటివరకు, భారత రైల్వే, దేశవ్యాప్తంగా వివిధ రాష్ట్రాలకు, 103 ట్యాంకర్ల లో సుమారు 1,585 మెట్రిక్ టన్నుల ఎల్.ఎం.ఓ. ను రవాణా చేసింది. 27 ఆక్సిజన్ ఎక్స్ప్రెస్ రైళ్ళు, ఇప్పటికే తమ ప్రయాణాన్ని పూర్తి చేసుకుని, గమ్యస్థానాలకు చేరుకున్నాయి. సుమారు 463 మెట్రిక్ టన్నుల ఎల్.ఎం.ఓ. తో నిండిన 33 ట్యాంకర్లతో, మరో 6 ఆక్సిజన్ ఎక్స్ప్రెస్ రైళ్ళు మార్గ మధ్యలో ఉన్నాయి.
ఎల్.ఎం.ఓ. ను అభ్యర్థించే రాష్ట్రాలకు సాధ్యమైనంత తక్కువ సమయంలో, వీలైనంత ఎక్కువ పరిమాణంలో అందించాలన్న లక్ష్యంతో, భారత రైల్వే శాఖ కృషి చేస్తోంది.
244 మెట్రిక్ టన్నుల లిక్విడ్ మెడికల్ ఆక్సిజన్ తో హపా మరియు ముంద్రా నుండి మరో రెండు ఆక్సిజన్ ఎక్స్ప్రెస్ రైళ్ళు మార్గ మధ్యలో ఉన్నాయి. ఇవి ఈ రోజే ఢిల్లీ కి చేరుకోనున్నాయి. ఈ రోజు మరో రెండు ఆక్సిజన్ ఎక్స్ప్రెస్ లు ఢిల్లీ కి చేరుకోవడంతో, మే నెల 4వ తేదీ తెల్లవారుజాము నుండి 24 గంటల సమయంలో ఢిల్లీకి దాదాపు 450 మెట్రిక్ టన్నుల ఎల్.ఎం.ఓ. పంపిణీ జరిగినట్లు అవుతుంది.
ఈ రోజు రైల్వేలు రవాణా చేస్తున్న మొత్తం 382 మెట్రిక్ టన్నుల ఎల్.ఎం.ఓ. లో, దాదాపు 244 మెట్రిక్ టన్నులు, అంటే, ఈ రోజు పంపిణీ చేస్తున్న మొత్తం పరిమాణంలో దాదాపు 64 శాతం, ఢిల్లీ కి ఉద్దేశించబడింది.
అంగల్ నుండి 60.23 మెట్రిక్ టన్నుల ఎల్.ఎం.ఓ. తో రెండవ ఆక్సిజన్ ఎక్స్ ప్రెస్ రైలు తెలంగాణా కు చేరుకుంది.
బొకారో నుండి 70 టన్నులతో బయలుదేరిన ఆక్సిజన్ ఎక్స్ప్రెస్, ఈరోజు లక్నో చేరనుంది.
ఇప్పటివరకు, భారతీయ రైల్వే, మహారాష్ట్రకు 174 మెట్రిక్ టన్నులు; ఉత్తరప్రదేశ్ కు 492 మెట్రిక్ టన్నులు; మధ్యప్రదేశ్ కు 179 మెట్రిక్ టన్నులు; ఢిల్లీ కి 464 మెట్రిక్ టన్నులు; హర్యానా కి 150 మెట్రిక్ టన్నులు; తెలంగాణా కి 127 మెట్రిక్ టన్నులు చొప్పున మొత్తం 1,555 మెట్రిక్ టన్నులకు పైగా లిక్విడ్ మెడికల్ ఆక్సిజన్  ను రవాణా చేసింది.
ఆర్థిక మంత్రిత్వ శాఖ
వీడియో కాన్ఫరెన్స్ ద్వారా అంతర్జాతీయ ద్రవ్య నిధి  యొక్క అంతర్జాతీయ ద్రవ్య మరియు ఆర్థిక కమిటీ  ప్లీనరీ సమావేశానికి హాజరైన శ్రీమతి నిర్మలా సీతారామన్
కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ అంతర్జాతీయ ద్రవ్య నిధి మంత్రుల స్థాయి కమిటీ యొక్క అంతర్జాతీయ ద్రవ్య మరియు ఆర్థిక కమిటీ ప్లీనరీ సమావేశానికి వీడియో కాన్ఫరెన్స్ ద్వారా హాజరయ్యారు.
అసాధారణమైన సమయాల్లో – ఆసాధారణమైన చర్యలు అనే అంశం మీద ఐ.ఎం.ఎఫ్. మేనేజింగ్ డైరక్టర్ల గ్లోబల్ పాలసీ అజెండాకు సంబంధించి ఈ చర్చలు జరిగాయి. కోవిడ్ -19ను ఎదుర్కోవడానికి సభ్య దేశాలు తీసుకున్న చర్యలను ఐ.ఎం.ఎఫ్.సి. సభ్యులు తెలియజేశారు. దానితో పాటు ప్రపంచ ద్రవ్యత మరియు సభ్యుల ఫైనాన్సింగ్ అవసరాలు తీర్చేందుకు ఐ.ఎం.ఎఫ్. సంక్షోభ ప్రతిస్పందన ప్యాకేజీ గురించి చర్చించారు.
ఈ సమావేశంలో మాట్లాడిన శ్రీమతి నిర్మలా సీతారామన్, ఆరోగ్య సంక్షోభాన్ని ఎదుర్కొనేందుకు, కోవిడ్ -19 ప్రభావాన్ని తగ్గించేందుకు భారతదేశంలో తీసుకున్న వివిధ చర్యలను సమావేశంలో వివరించారు. ఆరోగ్య సంరక్షణ వ్యవస్థను బలోపేతం చేయడానికి భారత ప్రభుత్వం 2 బిలియన్ డాలర్లు  కేటాయించిన విషయాన్ని ఆమె ప్రస్తావించారు. పేదలు మరియు బలహీన వర్గాలు సంక్షేమం కోసం 23 బిలియన్ డాలర్లు  ప్యాకేజీతో సామాజిక మద్దతు చర్యల పథకాన్ని ప్రకటించడం గురించి వివరించారు. వీటితో పాటు చట్టబద్ధమైన మరియు నియంత్రణ సమ్మతి విషయాల్లో సంస్థలకు ఉపశమనం కల్పించడం, ఆర్బీఐ ద్వారా ద్రవ్య విధానాన్ని సడలించడం, రుణాల వాయిదాల పై మూడు నెలల తాత్కాలిక నిషేధం, ఇతర దేశాలకు క్లిష్టమైన ఔషధాలను అందించడం ద్వారా ప్రపంచ సమాజంలో బాధ్యతాయుతమైన సభ్యుడిగా ఐ.ఎం.ఎఫ్.సి.లో బాధ్యతాయుతమైన సభ్యుడిగా భారతదేశ పాత్ర గురించి ఆర్థిక మంత్రి వివరించారు. సార్క్ దేశాల కోసం కోవిడ్ -19 అత్యవసర నిధిని రూపొందించడానికి సార్క్ నాయకుల వీడియో సమావేశంలో ప్రధాన మంత్రి శ్రీ నరేంద్ర మోడీ చొరవ గురించి ఆమె ప్రస్తావించారు.
కోవిడ్ -19 సంక్షోభ సమయయంలో సభ్యదేశాలకు ఐఎం.ఎఫ్. మద్దతు మాధ్యమానికి ప్రతిస్పందనగా, అంతర్జాతీయ ద్రవ్య మరియు ఆర్థిక వ్యవస్థ యొక్క స్థిరత్వాన్ని కాపాడుకోవడంలో ఎప్పుడూ ఐ.ఎం.ఎఫ్. ఎల్లప్పుడూ కీలక పాత్ర పోషిస్తుందని, ప్రపంచ ఆర్థిక నిర్మాణానికి దన్ను అందించేందుకు దీన్ని మున్ముందు కొనసాగించాలని నిర్మలా సీతారామన్ తెలిపారు.
అక్టోబర్ లో ఫండ్ బ్యాంక్ వార్షిక సమావేశాలకు మళ్ళీ ఏప్రిల్ లో జరిగే సమావేశాల సందర్భంగా ఐ.ఎం.ఎఫ్.సి. ఏడాదికి రెండుసార్లు కలుస్తుంది. ఈ కమిటీ ప్రపంచ ఆర్థిక వ్యవస్థను ప్రభావితం చేసే సాధారణ సమస్యలను చర్చిస్తుంది. మరియు సూచనలు అందిస్తుంది. ఈ ఏడాది కోవిడ్ -19 కారణంగా ఈ సమావేశం వీడియో కాన్ఫరెన్స్ ద్వారా జరిగింది.
--
(Visitor Counter : 155
ప్రధాన మంత్రి కార్యాలయం
మెట్రోమరియు నవరాత్రి లను గురించి రూపొందిన ఒకవీడియో ను శేర్ చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ బిజెపి గుజరాత్ రూపొందించిన ఒక ఆసక్తికరమైనటువంటి చిన్న వీడియో ను శేర్ చేశారు. దానిలో మెట్రో, నవరాత్రి లతో పాటు గుజరాత్ అభివృద్ధి నమూనా కు సంబంధించిన ముఖ్యాంశాల ను పొందుపరచడమైంది.
బిజెపి గుజరాత్ చేసిన ఒక ట్వీట్ ను ప్రధాన మంత్రి ఉదాహరిస్తూ -
‘‘మెట్రో మరియు నవరాత్రి .. అహమదాబాద్ లో జోడు వేడుకలు’’ అని ట్వీట్ చేశారు.
Metro and Navratri..double celebration for Ahmedabad! https://t.co/NFQF7xhWPz
— Narendra Modi  September 30, 2022
ఉప రాష్ట్రపతి సచివాలయం
భాష, సంస్కృతి, సంప్రదాయాలు, మహనీయుల గురించి ముందు తరాలకు తెలియజేయాలి – ఉపరాష్ట్రపతి
• శ్రీ పీవీ శతజయంతి సందర్భంగా తెలంగాణ రాష్ట్ర ప్రభుత్వం ప్రచురించిన పుస్తకాలను ఉపరాష్ట్రపతికి అందజేసిన శ్రీ మామిడి హరికృష్ణ
• తెలంగాణ ప్రభుత్వం చేసిన కృషిని అభినందించిన ఉపరాష్ట్రపతి
• ఉపరాష్ట్రపతికి తమ పుస్తకాలను అందజేసిన పలువురు రచయితలు
భాష, సంస్కృతి, సంప్రదాయాలతో పాటు ప్రజలకు దిశానిర్దేశం చేసిన మహనీయుల జీవితాల గురించి ముందు తరాలు తెలుసుకోవలసిన అవసరం ఉందని గౌరవ ఉపరాష్ట్రపతి శ్రీ ముప్పవరపు వెంకయ్య నాయుడు సూచించారు. ఈ రోజు హైదరాబాద్ లో పలువురు రచయితలు తమ పుస్తకాలను ఉపరాష్ట్రపతికి అందజేశారు.
శ్రీ పీవీ నరసింహారావు శతజయంతిని పురస్కరించుకుని రాష్ట్ర ప్రభుత్వం ప్రచురించిన వివిధ పుస్తకాలను రాష్ట్ర భాషా సాంస్కృతిక శాఖ సంచాలకు శ్రీ మామిడి హరికృష్ణ గారు ఉపరాష్ట్రపతికి అందజేశారు. శ్రీ పీవీ గారు దేశానికి చేసిన సేవలను యువతకు తెలియజేసే విధంగా, పరిశోధనాత్మకంగా ఈ పుస్తకాలను ప్రచురించే చొరవ తీసుకున్న తెలంగాణ రాష్ట్ర ప్రభుత్వానికి, శ్రీ పీవీ నరసింహారావు శతజయంతి ఉత్సవ కమిటీకి ఉపరాష్ట్రపతి అభినందనలు తెలియజేశారు. ఇదే మార్గంలో మరిన్ని పుస్తకాలను అందించాల్సిన అవసరం ఉందని తెలిపారు.
దక్కను ప్రాంతంలోని ఉర్దూ రచయితల జీవిత విశేషాలను తెలియజేస్తూ, ప్రముఖ పాత్రికేయులు శ్రీ ఇఫ్తేకార్ గారు రచించిన జెమ్స్ ఆఫ్ డక్కన్ పుస్తకాన్ని ఉపరాష్ట్రపతికి అందజేశారు. ఉర్దూ భాషను అమితంగా అభిమానించే వారిలో తానూ ఒకరినన్న ఉపరాష్ట్రపతి, ముందు తరాలకు తెలుసుకోవలసిన విశేషాలతో మంచి పుస్తకాన్ని అందించిన వారికి అభినందనలు తెలిపారు.
శ్రీరాముణ్ని ఆదర్శపురుషునిగా చూపిన 16 గుణాలను రామాయణంలో వివిధ సందర్భాల్లో ఆవిష్కరించిన విధానాన్ని వివరిస్తూ, శ్రీ సత్యకాశీ భార్గవ గారు రాసిన మానవోత్తమ రామ పుస్తకాన్ని ఉపరాష్ట్రపతి స్వీకరించారు. భారతీయ కుటుంబ వ్యవస్థకు ప్రతిబింబంగా, పితృవాక్పరిపాలకుడిగా, సత్యవాక్పరిపాలకుడిగా, ఏకపత్నీవ్రతుడిగా, సోదరులకు, తనను నమ్మిన వారికి ఆప్యాయతను పంచినవాడిగా, ఆదర్శ పాలకుడిగా మనకు ఆదర్శంగా నిలిచిన శ్రీరాముడి 16 గుణాలను ఆవిష్కరించిన రచయితను ఉపరాష్ట్రపతి అభినందించారు.
గ్రామీణ ప్రజల జీవన విధానాన్ని సంస్కృతిని, ప్రత్యేకించి నల్గొండ జిల్లా ప్రజల జీవన విధానం నేపథ్యంలో తాను రచించిన నల్గొండ కథలు పుస్తకాన్ని యువరచయిత శ్రీ మల్లికార్జున్ ఉపరాష్ట్రపతికి అందజేశారు. కథలు మన సంస్కృతి సంప్రదాయాలకు ప్రతీకలన్న ఆయన, ప్రజల జీవన విధానాన్ని, మనసులను పుస్తకంలో ఆవిష్కరించిన రచయితకు అభినందనలు తెలియజేశారు.
మంత్రిమండలి
ఈశాన్య ప్రాంతాలకు సంబంధించిన ఎన్ఎల్సిపిఆర్ స్కీమ్ ను 2020 మార్చి నెల వరకు కొనసాగించేందుకు ఆమోదం తెలిపిన మంత్రివర్గం ఎన్ఇఎస్ఐడిఎస్ పేరిట ఒక పథకాన్ని 2020 మార్చి నెల వరకు అమలయ్యేలా ప్రవేశపెట్టేందుకు కూడా ఆమోద ముద్ర
ఈశాన్య ప్రాంతంలో ప్రస్తుతం అమలు చేస్తున్న నాన్ లాప్సబుల్ సెంట్రల్ పూల్ ఆఫ్ రిసోర్సెస్  స్కీము ను రూ. 5300 కోట్ల ఖర్చుతో 2020 మార్చి నెల దాకా కొనసాగించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ స్కీము కు 90:10 నమూనాలో నిధులను సమకూర్చుతారు. ఇది ప్రస్తుతం కొనసాగుతున్న పథకాలు పూర్తి కావడానికి తోడ్పడుతుంది.
అలాగే, 2017-18 నుండి ‘‘నార్త్ ఈస్ట్ స్పెషల్ ఇన్ఫ్రాస్ట్రక్చర్ డివెలప్మెంట్ స్కీమ్’’  పేరుతో ఒక కొత్త సెంట్రల్ సెక్టర్ స్కీమ్ ను ప్రవేశపెట్టేందుకు కూడా కేంద్ర మంత్రివర్గం ఆమోద ముద్ర వేసింది. నిర్ధిష్ట రంగాలలో 2020 మార్చి నెల కల్లా మౌలిక సదుపాయాలను సమకూర్చడంలో తలెత్తే అంతరాలను భర్తీ చేయడానికి ఉద్దేశించిన ఈ పథకానికి కేంద్ర ప్రభుత్వం 100 శాతం నిధులను సమకూర్చుతుంది.
నీటి సరఫరా, విద్యుత్తు, అనుసంధానం మరియు పర్యటక రంగానికి మద్దతిచ్చే ప్రాజెక్టులకు సంబంధించిన కీలక మౌలిక సదుపాయాలు, ఇంకా విద్య మరియు వైద్యం రంగాలలో మౌలిక సదుపాయాల నిర్మాణం ఈ కొత్త పథకం పరిధి లోకి వస్తాయి.
ఎన్ఇఎస్ఐడిఎస్ ద్వారా అందుబాటులోకి వచ్చే మౌలిక సదుపాయాలు ఈశాన్య ప్రాంతంలో ఆరోగ్య సంరక్షణ సదుపాయాలను మరియు విద్య సౌకర్యాలను పటిష్టపరచడమే కాకుండా పర్యటన రంగానికి అండదండలను సమకూర్చి, తద్వారా స్థానిక యువతకు ఉద్యోగ అవకాశాలను కల్పించగలుగుతాయి. రానున్న కాలంలో ఈ ప్రాంతం సమగ్ర అభివృద్ధికి ఈ పథకం ఒక ఉత్ప్రేరకంగా పని చేయగలదు.
(
ప్రధాన మంత్రి కార్యాలయం
భూటాన్ ప్రధానమంత్రికి ప్రధాని మోదీ కృతజ్ఞతలు
(కోవిడ్ -19 అత్యవసరనిధికి సహాయం అందిస్తామని ప్రకటించిన భూటాన్ ప్రధానమంత్రి డాక్టర్ లోటై షేరింగ్ కు భారత ప్రధాని శ్రీ నరేంద్ర మోదీ కృతజ్ఞతలు తెలియజేశారు.
“భూటాన్ ప్రభుత్వం తరపున కోవిడ్ -19 అత్యవసర నిధికి లక్ష అమెరికా డాలర్ల విరాళం అందిస్తామని ప్రకటించినందుకు భూటాన్ ప్రధానమంత్రి డాక్టర్ లోటై షేరింగ్ కు కృతజ్ఞతలు. కరోనావైరస్ పై సమష్టి పోరాటానికి సార్క్ దేశాల నాయకులు చొరవ చూపడం ద్వారా పోరాటానికి మరింత శక్తిని చేకూర్చడం అద్భుతమైన విషయం” అని ప్రధానమంత్రి అన్నారు.
ఆరోగ్య, కుటుంబ సంక్షేమ మంత్రిత్వ శాఖ
201.99 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.85 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,52,200
గత 24 గంటల్లో నమోదయిన కొత్త కేసులు 20,279
ప్రస్తుత రికవరీ రేటు 98.45%
వారపు పాజిటివిటీ రేటు 4.46%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 201.99 కోట్ల  డోసులను అధిగమించింది. 2,66,54,283 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.85 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10410967
|
|
రెండో డోసు
|
|
10084718
|
|
ముందు జాగ్రత్త డోసు
|
|
6160189
|
|
ఫ్రంట్లైన్ సిబ్బంది
|
|
మొదటి డోసు
|
|
18429085
|
|
రెండో డోసు
|
|
17661221
|
|
ముందు జాగ్రత్త డోసు
|
|
11817251
|
|
12-14 ఏళ్ల వారు
|
|
మొదటి డోసు
|
|
38507516
|
|
రెండో డోసు
|
|
27070983
|
|
15-18 ఏళ్ల వారు
|
|
మొదటి డోసు
|
|
61010313
|
|
రెండో డోసు
|
|
50593892
|
|
18-44 ఏళ్ల వారు
|
|
మొదటి డోసు
|
|
559206105
|
|
రెండో డోసు
|
|
507372522
|
|
ముందు జాగ్రత్త డోసు
|
|
13752015
|
|
45-59 ఏళ్ల వారు
|
|
మొదటి డోసు
|
|
203622502
|
|
రెండో డోసు
|
|
194914585
|
|
ముందు జాగ్రత్త డోసు
|
|
9851244
|
|
60 ఏళ్లు పైబడినవారు
|
|
మొదటి డోసు
|
|
127399124
|
|
రెండో డోసు
|
|
121798333
|
|
ముందు జాగ్రత్త డోసు
|
|
30270888
|
|
ముందు జాగ్రత్త డోసులు
|
|
7,18,51,587
|
|
మొత్తం డోసులు
|
|
2,01,99,33,453
దేశవ్యాప్త క్రియాశీల కేసుల సంఖ్య 1,52,200. మొత్తం పాజిటివ్ కేసుల్లో ఇది 0.35 శాతం.
భారతదేశ రికవరీ రేటు 98.45 శాతంగా ఉంది. గత 24 గంటల్లో 18,143 మంది రోగులు కోలుకున్నారు. దీంతో, కోలుకున్న రోగుల సంఖ్య  4,32,10,522 కి పెరిగింది.
గత 24 గంటల్లో 20,279 కొత్త కేసులు నమోదయ్యాయి.
గత 24 గంటల్లో మొత్తం 3,83,657 పరీక్షలు చేశారు. దేశవ్యాప్తంగా ఇప్పటివరకు 87.25 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.46 శాతంగా, రోజువారీ పాజిటివిటీ రేటు 5.29 శాతంగా నమోదయ్యాయి.
మైనారిటీ వ్యవహారాల మంత్రిత్వ శాఖ
చైతన్యం, బలమైన సందేశంతో భారత్లో నిర్మించిన షార్ట్ ఫిల్మ్లు కరోనా మహమ్మారి సమయంలో ముఖ్య పాత్ర పోషించాయిః ముక్తార్ అబ్బాస్ నక్వీ
కొత్త ఢిల్లీలో అంతర్జాతీయ కరోనా వైరస్ షార్ట్ ఫిల్మ్ ఫెస్టివల్ను ఉద్దేశించి ప్రసంగించిన ముక్తార్ అబ్బాస్ నక్వీ
కరోనా మహమ్మారి సమయంలో భారత దేశ ప్రభుత్వం, సమాజం, సినిమా, మీడియా రంగాలు సాహసంతో, నిబద్ధతతో, జాగరూకతతో ప్రశంసనీయ పాత్ర పోషించాయని కేంద్ర మైనార్టీ వ్యవహారాల మంత్రి ముక్తార్ అబ్బాస్ నక్వీ పేర్కొన్నారు. సంక్షోభ సమయంలో చైతన్యాన్ని, బలమైన సందేశాన్ని ఇచ్చే షార్్ట ఫిల్మ్లు ప్రముఖ పాత్ర పోషించాయన్నారు.
దేశ రాజధాని కొత్త ఢిల్లీలో సోమవారం నాడు అంతర్జాతీయ కరోనా వైరస్ షార్్ట ఫిల్మ్ ఫెస్టివల్లో ప్రసంగిస్తూ, కరోనా మహమ్మారితో ఎదురయ్యే సవాళ్ళ గురించి ప్రజల్లో చైతన్యం తేవడంలో షార్్ట ఫిల్మ్స్ కీలక పాత్ర పోషించాయని నక్వీ కొనియాడారు.
ఈ కార్యక్రమంలో కేంద్ర సమాచార, ప్రసార శాఖ మంత్రి ప్రకాష్ జావదేకర్, సినీ రంగ ప్రముఖులు, వివిధ దేశాలకు చెందిన దౌత్యవేత్తలు, జర్నలిస్టులు, మేధావులు, ఇతర ప్రముఖులు పాల్గొన్నారు. ఈ అంతర్జాతీయ కరోనా వైరస్ షార్్ట ఫిల్మ్ ఫెస్టివల్లో 108 దేశాలకు చెందిన 2800 సినిమాలు పాలుపంచుకుంటున్నాయి. ఈ సినిమాలన్నీ కూడా కరోనా మహమ్మారి సమయంలో జీవవితాలు, జాగ్రత్త చర్యలు, నివారణ అని ఇతివృత్తం ఆధారంగా నిర్మితమయ్యాయి.
కరోనా మహమ్మారి కారణంగా సినిమా షూటింగ్లను దీర్ఘకాలం వాయిదావేశారని నక్వి అన్నారు. సంక్షోభ సమయంలో షార్ట్ ఫిల్మ్లు ప్రజలకు వినోదాన్ని పంచడమే కాక, కరోనా వల్ల ఎదురయ్యే సవాళ్ళ గురించి ప్రజల్లో చైతన్యాన్ని తెచ్చాయి. వివిధ ఛానెళ్ళు, అది వార్తా ఛానెల్ అయినా, వినోద ఛానెల్ అయినా, క్రీడ లేక వ్యాపార ఛానెల్ అయినా, అన్నీ కూడా కరోనా మహమ్మారి గురించి ప్రజల్లో చైతన్యాన్ని తెచ్చే విషయంలో అన్నీ ప్రశంసనీయ పాత్రను పోషించాయన్నారు.
దేశంలో సంక్షోభం ఎదురైన సమయంలో జాతి ప్రయోజనాలను, మానవాళి సంక్షేమాన్ని దృష్టిలో పెట్టుకుని ప్రభుత్వం, సమాజం, సినిమా, మీడియా రంగాలు అన్నీ కూడా తమ తమ బాధ్యతను పూర్తి నిజాయితీతో పోషించాయని నక్వీ కొనియాడారు.
కరోనా మహమ్మారి వంటి సంక్షోభాన్ని ప్రపంచం అనేక శతాబ్దాల తర్వాత ఎదుర్కొంటోంది. ఇటువంటి సవాలును అనేక తరాలు చూడలేదు. అయినప్పటికీ పరిణితి చెందిన సమాజం పాత్ర పోషించేందుకు చేయని ప్రయత్నం లేదని, ముఖ్యంగా భారతదేశంలో ప్రభుత్వం, సినిమా, మీడియా రంగాలు - ఈ నాలుగు వర్గాలన్నీ కూడా సమస్య పరిష్కారంలో భాగమయ్యాయన్నారు.
పని సంస్కృతిలో, పాలనా తీరు, నిబద్ధతలో సమాజం, సినిమా, మీడియాలో గత 10 నెలలుగా సానుకూల విప్లవాత్మక మార్పులు వచ్చాయని నక్వీ చెప్పారు. కేవలం నిబంధనల ద్వారా మాత్రమే సంస్కరణలు చోటు చేసుకోవని, అవి దృఢ నిశ్చయం కారణంగా చోటు చేసుకుంటాయి. నేడు, కరోనా సంక్షోభ సమయంలో ప్రతి వర్గం కూడా పని సంస్కృతి, జీవనశైలిలో తీవ్ర మార్పులకు సాక్షిగా ఉంది.
భారతీయ సమాజం మంచి, సమాజానికి ప్రభావవంతమైన సందేశంతో కూడిన వినోదాత్మక సినిమాలంటే ఇష్టపడుతుందని, ముఖ్యంగా పెద్ద తెర మీద ఈ సినిమాలు చూడాలనుకుంటుందని నక్వీ అన్నారు. సినిమాలు, మీడియా మన జీవితంలో అవిభాజ్యమైన భాగం కావడమేకాక, సమాజాన్ని ప్రభావితం చేసే బలం వాటికుంటుందన్నారు. కరోనా సంక్షోభ సమయంలో ఈ విషయం షార్ట్ ఫిల్మ్్స రుజువు చేశాయన్నారు.
అంతర్జాతీయ కరోనా వైరస్ షార్్ట ఫిల్మ్ ఫెస్టివల్లో మాట్లాడుతూ, కరోనా వైరస్ మీద తీసిన షార్ట్ ఫిల్మ్్సను గౌరవించేందుకు ఫిల్్మ ఫెస్టివల్ను నిర్వహించాలన్న భావన అద్భుతమైందని కేంద్ర సమాచార, ప్రసార శాఖ మంత్రి ప్రకాష్ జావదేకర్ అన్నారు. కేవలం ఒకే అంశం మీద 108 దేశాల నుంచి 2,800 సినిమాలు రావడం అనేది ప్రజల గొప్ప ప్రతిభకు చిహ్నమన్నారు. ఈ ఫెస్టివల్ నిర్వాహకులను మంత్రి అభినందించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 197.74 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,07,189
మొత్తం కేసుల్లో క్రియాశీల కేసులు 0.25%
ప్రస్తుత రికవరీ రేటు 98.55%
గత 24 గంటల్లో 14,413 మంది కోలుకున్నారు. దీంతో, కోలుకున్నవారి మొత్తం సంఖ్య 4,28,36,906 కు పెరిగింది.
గత 24 గంటల్లో 17,070 కొత్త కేసులు నమోదయ్యాయి.
రోజువారీ పాజిటివిటీ రేటు 3.40%
వారపు పాజిటివిటీ రేటు 3.59%
గత 24 గంటల్లో చేసిన 5,02,150 కొవిడ్ పరీక్షలతో కలిపి ఇప్పటివరకు 86.28 కోట్ల పరీక్షలు చేశారు.
రైల్వే మంత్రిత్వ శాఖ
ఫూల్బాగన్ మెట్రో స్టేషన్ను ప్రారంభించిన రైల్వే శాఖ మంత్రి శ్రీ పీయూష్ గోయల్
ఈస్ట్-వెస్ట్ మెట్రో సేవలు ఫూల్బాగన్ స్టేషన్ వరకు పొడిగింపు
కోల్కతా ఈస్ట్-వెస్ట్ మెట్రో ప్రాజెక్టులోని ఫూల్బాగన్ మెట్రో స్టేషన్ను రైల్వే శాఖ మంత్రి శ్రీ పీయూష్ గోయల్ ప్రారంభించారు. వీడియో లింక్ ద్వారా జెండా ఊపి మొదటి రైలును ప్రారంభించారు. కొవిడ్ ఇబ్బందులు ఎదురైనా ఎక్కువ శ్రద్ధ పెట్టి పనులు పూర్తిచేసిన అందరినీ అభినందించారు. సీల్దా స్టేషన్కు సమీపంలోనే ఉన్నందున, సాల్ట్ లేక్ స్టేడియం నుంచి ఫూల్బాగన్ స్టేషన్ వరకు  మెట్రో సేవల పొడిగింపు ప్రయాణీకులకు ఉపయోకరమని అన్నారు. దీనిని
దసరా కానుకగా అభివర్ణించిన కేంద్ర మంత్రి; సురక్షిత, పరిశుభ్ర, వేగవంతమైన రవాణాను మెట్రో అందిస్తోందని అన్నారు.
స్థలం దొరికి, ఆక్రమణలు తొలగిస్తే ఏ రైల్వే ప్రాజెక్టునైనా చేపట్టవచ్చని, నిధులు పెద్ద సమస్య కాదని శ్రీ పీయూష్ గోయల్ అన్నారు.
అధునాతన, అందమైన ఫూల్బాగన్ స్టేషన్ను త్వరగా ప్రారంభించేందుకు చర్యలు తీసుకున్నందుకు రైల్వే మంత్రి పీయూష్ గోయల్ను, కేంద్ర పర్యావరణ, అటవీ, వాతావరణ మార్పుల శాఖ సహాయ మంత్రి శ్రీ బాబుల్ సుప్రియో అభినందించారు. ఈ పొడిగింపు కారణంగా సీల్దా స్టేషన్కు ప్రజల రాకపోకలు మరింత సులభమవుతాయని అన్నారు. కేంద్ర మహిళ, శిశు అభివృద్ధి శాఖ సహాయ మంత్రి శ్రీ శుష్రి దేబర్షి చౌదరి, మెట్రో రైల్వే జనరల్ మేనేజర్ శ్రీ మనోజ్ జోషి కూడా ఈ కార్యక్రమంలో పాల్గొన్నారు.
ఈస్ట్-వెస్ట్ మెట్రో ప్రాజెక్టు మొత్తం పొడవు 16.5 కి.మీ. అంచనా వ్యయం రూ.8574.98 కోట్లు. హూగ్లీ నదికి పశ్చిమం వైపున్న హౌరాను, తూర్పు వైపున్న సాల్ట్ లేక్ సిటీని ఈ ప్రాజెక్టు కలుపుతుంది.
మెట్రో ప్రాజెక్టు మొదటి దశ అయిన 'సాల్ట్ లేక్ స్టేడియం నుంచి సాల్ట్ లేక్ సెక్టార్-5' మార్గాన్ని ఈ ఏడాది ఫిబ్రవరి 13వ తేదీన శ్రీ పీయూష్ గోయల్ ప్రారంభించారు.
ఫూల్బాగన్ స్టేషన్ నుంచి వాణిజ్య సేవలు 05.10.2020 నుంచి ప్రారంభమవుతాయి. ప్రతిరోజూ ఉదయం 8 గంటల నుంచి రాత్రి 7.30 గం. వరకు; సాల్ట్ లేక్ సెక్టార్-5, ఫూల్బాగన్ స్టేషన్ల నుంచి 48 రైళ్లు నడుస్తాయి. ఆదివారం సెలవు.
ప్రధాన మంత్రి కార్యాలయం
హర్ ఘర్ తిరంగా అభియాన్ పట్లవ్యక్తం అవుతున్న ఉత్సాహం తాలూకు దృష్టాంతాల ను శేర్ చేసిన ప్రధాన మంత్రి
హర్ ఘర్ తిరంగా అభియాన్ ను దేశం అంతటా వేడుక గా జరుపుకొంటున్నటువంటి వివిధ దృష్టాంతాల ను గురించి ప్రధాన మంత్రి శ్రీ నరేంద్ర మోదీ శేర్ చేశారు.
ఈ కింది ఉదాహరణల ను గురించి ప్రధాన మంత్రి ట్వీట్ లు చేశారు :